จากปกติผมไม่ค่อยเลยครับ ถ้ารู้ว่าวันนี้จะมีแกงกะหรี่ให้กิน เพราะรู้สึกว่ามันไม่อร่อย แต่ระยะหลังๆ ลองมาเปิดใจลองกินใหม่บางร้านก็ เอ..มันก็อร่อยดีนะ จนได้มาลองร้านนี้ถึงกับเรียกว่า "หลงใหล" ในรสชาติแกงกะหรี่กันเลยทีเดียวกับร้าน Coco Ichibanya Mega Bangna ที่พามาชิมกันในวันนี้ครับ

- Coco Ichibanya ร้านอาหารญี่ปุ่นเน้น "แกงกะหรี่" ที่มาจากประเทศญี่ปุ่นแท้ๆ ที่มีสาขามาแล้วทั่วโลกรวมถึงบ้านเราด้วยครับ มีเมนหลักเป็นแกงกะหรี่ ส่วนท็อปปิ้งนั้นก็มีหลากหลายให้คุณได้ประทับใจกับวัตถุดิบคุณภาพ ที่จะทำให้จานโปรดของคุณเต็มไปด้วยความอร่อยอย่างหยุดไม่ได้เลยทีเดียวครับ โดยในวันนี้มายังสาขา Mega Bangna อยู่บริเวณชั้นสองโซน Food Walk

- บรรยากาศของ Coco Ichibanya Mega Bangna ร้านสวยสะอาดดีครับ การตกแต่งสไตล์ญี่ปุ่นทันสมัย แต่ที่แคบไปหน่อยทำให้จุลูกค้าได้ไม่มาก ช่วงเที่ยงหรือช่วงเย็นมีคิวต่อกันหนาตากันเลยทีเดียวครับ

- การบริการของ Coco Ichibanya Mega Bangna บริการดีมากๆ เลยนะครับ อาหารรอไม่นาน พนักงานมีความสุภาพและที่สำคัญพนักงานเยอะพอสมควรเลยทำให้การบริการไม่มีขาดตกบกพร่องแต่อย่างใดครับ

- คุณภาพของอาหารและราคาของ Coco Ichibanya Mega Bangna เรียกว่าราคากำลังดีครับ จานนึงอยู่ราวๆ ร้อยปลายๆ จนไปถึงสองร้อยกว่าบาท ขึ้นอยู่กับท็อปปิ้งที่เราเลือกตามราคาครับ ซึ่งสามารถเลือกเพิ่มขนาดปริมาณข้าวได้ ตามสไตล์ญี่ปุ่นเลยครับ พวกญี่ปุ่นถ้าเป็นพวกราเมนก็จะเพิ่มเส้นเพิ่มนู่นี่ไปด้วยเหมือนเข้าใจลูกค้าดีครับ ตรงนี้เอามาเป็นจุดดีกับบ้านเราได้สบาย ใครกินจุหน่อยก็เพิ่มข้าว เพิ่มเครื่องกัน เพิ่มแกงกะหรี่ เพิ่มระดับความเผ็ดกันได้ตามอัธยาศัย และยังมีการเลือกเป็นเซตที่จะมี ซุป, สลัด, รวมถึงของหวานให้เลือกดีทีเดียว วันนี้เลยได้ชิมมาถึงสองจานก็เรียกว่าอร่อยทั้งสองจานครับ

  ++ Chicken Steak Curry. (ข้าวแกงกะหรี่สเต๊กไก่) ++ (ราคา 170 บาท) ผิดหวังกับปริมาณที่เห็นครับ ตัวไก่ย่างในรูปเมนูสวยน่าทานมาก แต่พอมาถึงของจริงมันคนละเรื่องเลยครับ จานข้าวใหญ่ แกงราดมาเยอะ แต่ไก่ย่างมีหย่อมเดียวมันทำให้อาหารไม่น่าทานเลยครับ แต่รสชาติช่วยไว้ได้เยอะ ตัวไก่ย่างอร่อยดีครับ คล้ายๆ กับไก่เผ็ดของเชสเตอร์ครับ นุ่มดีครับ

  ++ Beef Omelet Curry. (ข้าวแกงกะหรี่หน้าไข่เนื้อวัว) ++ (ราคา 190 บาท) สุดยอดไปเลยครับ จานนี้ไข่ที่ห่อข้าวมานุ่มเอามากๆ แกงรสชาติเยี่ยมตัวเนื้อที่เคี่ยวมารวมกับแกงนี่ต้องบอกว่านุ่มรสชาติอร่อยมากๆ เลยครับ จานนี้ถ้าใครชอบเนื้อผมแนะนำเลยครับ เพราะมันสุดยอดจริงๆ ข้าวอะไรจะนุ่มนิ่มปานนั้นครับ

ผมชื่นชมการหุงข้าวของที่นี่ครับ มันเลยทำให้อาหารจากร้านนี้มันละมุนลิ้นจริงๆ เทียบกับราคาและความอร่อยแบบนี้คุ้มค่าครับ ไม่แปลกใจเลยที่มีลูกค้าติดใจยืนต่อคิวกันเยอะทีเดียว เพราะของเขา "ดีจริง" ครับ

- มุมมอง Metto อร่อยครับ ใครที่ยังไม่เคยลองรีบไปลองกันด่วนเลย ไม่ว่าคุณจะชอบอาหารชนิดนี้หรือไม่ หรือเริ่มทานแกงกะหรี่และหาที่ถูกใจไม่ได้ ผมว่าร้านนี้จะเปลี่ยนทุกความรู้สึกให้หันมาหลงใหลในอาหารชนิดนี้แบบที่ผมกำลังเป็นอยู่ตอนนี้ไม่ยากเลยครับ

วันนี้สวัสดีครับ (26 February 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.